Lelaki ditangkap dipelabaka bisi bekaul dadah
MUKAH: Seiku nas serikat luar ditan ketegal maruk diri dalam pekara dadah kena Hari Minggu (16 Ogos). Kepala Polis Pelilih Mukah, DSP Jimmy Panyau, ngesahka saspek lelaki menua ditu empu. “Polis ari Bagi Pengawa Nasat Jenayah Narkotik IPD Mukah udah ngetan seiku lelaki di mua sebuah hotel di Bandar Mukah kira-kira jam 1.45 ngalih hari. Saspek siku nas lelaki ke gawa enggau sebuah kompeni di Sibu,” ku iya. Asil peresa ba atas saspek, ku Jimmy, polis udah ngerampas siti beg bebulu baka setukin bechura mirah enggau putih dipegai di jari kiba. “Ditemu dalam barang nya ngundan siti beg plastik chelum ngundan tujuh peket plastik masin-masin ngundan kerat daun rangkai dipelabaka dadah bansa ganja berat kasar 6.86 gram,” ku iya baru. Tambah Jimmy, nas lelaki beumur 23 taun nya dibai ke Indu Opis  Polis Pelilih Mukah(IPD Mukah) ngambika ditasat lenak agi. “Asil peresa ai kemi ba atas saspek ditemu positif dadah. Iya ditasat di baruh Seksyen 6 Akta Dadah Berbahaya 1952 enggau Seksyen 15(1) ADB 1952. Saspek udah direman ngelama empat hari berengkah ari 17 nyentuk ke 21 Ogos ngambika ditasat lenak agi,” ku Jimmy. 
See author's posts
